Svenska Institutet

Mae'r Svenska institutet, SI ('Sefydliad Sweden') yn asiantaeth lywodraethol yn Sweden gyda'r cyfrifoldeb i ledaenu gwybodaeth am Sweden y tu allan i'r wlad. Mae'n bodoli i hyrwyddo buddiannau Sweden, ac i drefnu cyfnewid gyda gwledydd eraill mewn gwahanol feysydd o fywyd cyhoeddus, yn enwedig ym meysydd diwylliant, addysg, ac ymchwil.

Mae prif swyddfa Sefydliad Sweden yn Södra Hammarbyhamnen yn Stockholm. Mae cangen dramor hefyd; y Ganolfan Ddiwylliannol Sweden ym Mharis (Swedeg: Svenska kulturhuset i Paris; Ffrangeg: Centre Culturel Suédois). Mae gan yr asiantaeth tua 140 aelod o staff a phenodir ei bwrdd gan Lywodraeth Sweden.

Yn gynnar yn 2007 dywedodd Sefydliad Sweden ei fod yn bwriadu sefydlu "llysgenhadaeth", "House of Sweden", yn 'Second Life', byd rhithwir ar y Rhyngrwyd. Nid yw'r swyddfa rithwir hon wedi'i bwriadu i ddarparu pasbortau na fisas, ond mae'n bwynt gwybodaeth am Sweden.

Mae llysgenadaethau Sweden eraill mewn gwledydd tramor o dan awdurdod a rheolaeth uniongyrchol Gweinyddiaeth Materion Tramor Sweden. Mae'r sefydliad yn aelod o European Union National Institutes for Culture.

Hanes
alt=|bawd|250px|Swyddfa Svenska institutets, Virkesvägen 2, Hammarby Sjöstad
Sefydlwyd Sefydliad Sweden yn 1945 fel olynydd i'r Kulturrådet ('Cyngor Diwylliannol') a sefydlwyd yn 1935. Hyd at 1998, roedd Sefydliad Sweden yn uniongyrchol o dan y Weinyddiaeth Materion Tramor, ond ers hynny mae'n awdurdod annibynnol o dan y Weinyddiaeth Materion Tramor."Richard Hobert vill bli chef för Svenska institutet" (Mae Richard Hobert eisiau dod yn gyfarwyddwr Sefydliad Sweden). DN.se. 26 Medi 2014. Cenhadaeth Sefydliad Sweden yw creu diddordeb ac ymddiriedaeth yn Sweden dramor. Gwneir hyn trwy waith gyda Sverigefrämjande, cydweithredu yn rhanbarth Môr y Baltig a datblygu byd-eang.

Prif ddyletswyddau
Mae SI yn hysbysu am Sweden dramor ac yn galluogi cyfnewid a chydweithio rhyngwladol. Y nod yw rhoi Sweden ar y map a meithrin cysylltiadau da ag unigolion, sefydliadau a gwledydd eraill. Os oes gan y byd y tu allan lefel uchel o ymddiriedaeth yn Sweden, mae'r amodau ar gyfer masnach, buddsoddiadau, twristiaeth a chyfnewid diwylliannol yn cynyddu. Bydd hefyd yn haws denu talent rhyngwladol a chyfrannu at ddatblygu cynaliadwy byd-eang.

Hyrwyddo Sweden:
 Mae SI yn cynhyrchu deunyddiau cyfathrebu, yn dweud am Sweden mewn sianeli cymdeithasol ac yn trefnu digwyddiadau ac ymgyrchoedd. Y nod yw creu diddordeb a deialog mewn meysydd lle mae Sweden ymhell ar y blaen yn rhyngwladol.
 Mae SI yn dadansoddi delwedd Sweden dramor, yn cynnal ei astudiaethau ei hun, yn dilyn mynegeion rhyngwladol a'r hyn a ysgrifennwyd am Sweden mewn cyfryngau newyddion rhyngwladol ac ar lwyfannau digidol.
 Mae SI yn darparu cymorth ar gyfer addysg Sweden dramor.
 Mae SI yn marchnata Sweden fel cyrchfan astudio.
 Mae SI yn rhedeg unig ganolfan ddiwylliannol Sweden dramor, SI Paris.

Datblygiad byd-eang:
 Mae SI yn meithrin perthynas â thalentau ifanc y byd ac arweinwyr y dyfodol trwy gyhoeddi/talu ysgoloriaethau ar gyfer astudiaethau yn Sweden yn ogystal â threfnu rhaglenni arweinyddiaeth a gweithgareddau cyn-fyfyrwyr.
 Mae SI yn ariannu prosiectau diwylliannol rhyngwladol i gryfhau rhyddid mynegiant, democratiaeth a hawliau dynol.

Cydweithrediad yn Rhanbarth Môr y Baltig:

Mae SI yn ariannu cyfnewidfeydd a phrosiectau ar y cyd ar gyfer unigolion, sefydliadau a chwmnïau yn Sweden a rhanbarth Môr y Baltig.

Sefydliadau tebyg
Mae Svenska Institutet yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua ) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol

Cyfeiriadau

Categori:Diwylliant Sweden
Categori:Sefydliadau rhyngwladol